JUMAL KÕNELEB
Me kõik vajame vahel puhkust.
Ma olen väga tänulik selle eest, et Jumal on õpetanud mulle seda,
et Tema tahab olla minu jaoks selleks puhkepaigaks.
Palvetamine on minu jaoks esmajoones puhkepaik.
Issanda ligiolu, Tema headus, arm ja armastus on puhkepaik.
Eks ole suurepärane?
Sa laed oma akut Issandaga koos olles.
- Jah, seda ma teen.
Täna tahamegi rääkida sellest,
et me saame panna oma aku laadima koos Issandaga.
Taavet räägib sellest toredasti igati tuntud Psalmis 23.
Ta ei ütle siin nagu vahel mujal, et Issand on tema jõuallikas,
vaid ta ütleb, et Issand on Tema karjane
ja tal pole midagi puudu.
Mida see karjane siis kõigepealt teeb?
"Haljale aasale paneb ta mind lebama..."
Jumal oli Taaveti jaoks esmalt puhkepaik.
"...hingamisveele saadab ta mind; tema kosutab mu hinge.
Ta juhib mind õiguse rööbastesse oma nime pärast."
Me kõik vajame puhkust, akude laadimist ja värskendust.
Sellised me oleme ja selleks lõigi Jumal hingamispäeva.
Ta teab, et me vajame seda.
Aga oled sa mõelnud sellele,
et Jumal tahab tõesti olla sulle puhkepaigaks?
Ta tahab olla selleks.
Mul on täna kaasas mobiiltelefon.
Mobiiltelefon on imeliselt tehtud asi.
Tänapäeval võib sellega igasuguseid asju teha.
See on imeliselt, osavalt ja väga täpselt tehtud seade.
Samamoodi on inimene imeliselt, osavalt ja väga täpselt valmistatud.
Mobiili sees on tibatilluke tehnika, mis täidab erinevaid käsklusi.
Ma võin sellega helistada kasvõi teise maakera otsa.
Sa võid sellega pildistada, sa võid olla selle kaudu internetis.
Võid sellega isegi videolõike filmida.
Ma võin sellega kuulata raadiot, olla üle maailma ühenduvas internetis,
võin vaadata filme, saan kuulata jutluseid,
aga selle küljes on aku.
See aku peab päris kaua vastu.
Sellise telefoni sarnaselt on ka inimene imeliselt tehtud.
Meil inimestena on samuti päris palju oma jõudu.
Ma suudan päris kaua liikuda ja tegutseda omas jõus.
Kui ma väike olin, öeldi mulle alati:
"Joy on nii tugev. Joy on tugev tüdruk.
Joy suudab kõike ja läheb kasvõi läbi betoonseina."
Ja seda ma suutsingi, kuni aku sai tühjaks.
Sa põlesid läbi.
Mida mobiiliga tehakse, kui aku saab tühjaks?
Kui telefoniaku on tühi, ei saa sellega midagi teha.
Sellega ei saa isegi kiirabi kutsuda. Kui on täiesti tühi, siis on kõik läbi.
Mida me siis teeme?
Selle peab laadima panema.
Aga mida teha siis, kui inimese aku on saanud tühjaks?
- Sellest tahamegi täna rääkida, sest see on väga tähtis.
Mida ütleb Jeesus neile, kelle aku on tühjaks saanud?
Kuhu ma panen selle laadima?
Telefoni ma panen seinakontakti.
Kui mul on toimiv pistikupesa, siis see hakkab laadima.
Kas tead, mis on veel tähtis?
Peab mõistma, et laadimine võtab aega.
- See on tõsi.
Laadimine võtab veidi aega.
Vanades mobiiltelefonides ei ole mingit kiirlaadimissüsteemi.
See peab olema piisavalt kaua. energiaallika küljes kinni.
See peab olema ühendatud energiaallikaga selleks,
et see hakkaks jälle toimima.
Rääkisime koolis hiljuti vooluringist.
Vooluring peab olema suletud, et vool saaks seda läbida.
See peab olema korralikult kinnitatud.
Kui nüüd mind tuleks laadida, siis kuhu ma selle juhtme pistan?
Kas pistan selle ka stepslisse? Ma siiski parem ei tee seda.
Kuhu ma selle peaksin pistma, et ma saaksin energiat?
Jeesus ütles seda hästi Matteuse 11:28.
Ta räägib siin meie kõigiga,
aga eriti sinuga, kui oled täna väsinud ja koormatud
ning vajaksid puhkust.
Jeesus ütleb: "Tulge minu juurde kõik, kes olete vaevatud ja koormatud..."
Kõik kes on väsinud, kes on kandnud mõnda rasket iket -
olgu see siis psüühiline või füüsiline koorem,
"...ja mina annan teile hingamise!" Tulge minu juurde.
Jeesus ei soovita lihtsalt paastuda või lugeda rohkem Piiblit ja palvetada.
Ta ei pane veel rohkem koormaid su peale.
Ta ütleb: "Tule minu juurde!"
Jeesus ütleb: "Tule minu juurde!"
Pista oma juhe minu pistikusse, tule minu juurde, sest minus on elu.
Mina olen tee, tõde ja elu. Mina olen eluallikas.
Jumal tahab olla seda me kõigi jaoks.
Hingamispaik, kus ma saan päriselt puhata.
Jeesus ütleb: "Tulge minu juurde ja mina annan teile hingamise."
Jeesus mõtleb seda tõsiselt, mida Ta ütleb.
Igal ühel meist on olemas oma salajane puhkepaik.
See on Jeesus.
Tahame sellest rääkida, sest kohtame sageli inimesi,
kelle jaoks isegi palvetamine on kui mingi ülesande täitmine.
Jumala ligiolu ja selles puhkamine võib neile olla üpris võõras asi
ja neil puudub selline kogemus.
Kui juba palvegi on vaid kui ülesande täitmine,
siis kus on su puhkepaik?
Ometi ütleb Jeesus: "Mina annan teile hingamise."
Johannese 1:4 ütleb: "Temas oli elu."
"Mis on tekkinud Tema kaudu, oli elu, ja elu oli inimeste valgus."
Algkeelne sõna on siin "zoe" ja see tähendab Jumala elu.
Johannese 10:10 on öeldud:
"Mina olen tulnud, et neil oleks elu, ja oleks seda ülirohkesti."
Seal on kasutatud seda sama sõna "zoe".
Jeesus ütleb: "
Mina olen tulnud, et teil oleks elu ja oleks seda ülirohkesti.
Ma olen tulnud, et teil oleks Jumala elu."
Meil on võimalus
ühendada ennast eluallika külge.
Ühendada end eluallikaga,
Jumala eluga
ja lasta Tema elul ning eluvee voogudel
ja Tema armastuse ja rahu voogudel ning rõõmujõel voolata meisse.
Tuua see kõik meisse ja täita ning laadida meid.
Me saame end laadida Issandaga koos olles.
On olemas jõu- või armastuseallikas, milles saame end laadida.
Jesaja 40:31 öeldakse:
"Aga kes ootavad Issandat, saavad uut rammu,
need tõusevad tiibadega üles nagu kotkad:
nad jooksevad ega tüdi, nad käivad ega väsi."
Issand tahab meid värskendada nagu Taavet Psalmis 23 ütles.
Ta juhatab meid värskendavate vete juurde.
Jumal tahab meid värskendada, aga see algab sellest,
et me peame kõigepealt korralikult puhkama.
Ma ei pea palvetama lihtsalt selleks,
et saada uut jõudu juurde,
kui olen täiesti tühjaks pigistatud, aga tangin ennast kohe uut jõudu täis.
Saan Vaimu abil küll väsimusest üle, aga kurnan ennast täielikult ära.
Jumal tahab värskendada meie hinge, ihu ja vaimu nii,
et me ka päriselt saaksime puhata ja meil oleks päriselt sisemine rahu.
Ja nagu Joy ütles, et oleksime täidetud armastuse ja armuga,
nii et saaksime tervikliku inimesena - kogu ihu, hinge ja vaimuga puhata.
Jumala ligiolu värskendab, tervendab ja taastab.
Siin nimetati neid, kes ootavad Issandat.
Me võime olla Tema ligiolus just nii kaua, kui meil tarvis.
Kui arvad, et sul ei ole selleks aega;
sul on nii palju tegemist, et sul ei ole sellise asja jaoks aega,
siis see võibki just nii olla ja ma tahaks sind siis julgustada:
võta see aeg!
Tee seda võimalikult kiiresti.
Kui oled päriselt läbipõlemas, siis tõmba kiirelt käsipidur peale.
Kohtusin hiljuti inimesega,
kes õnneks jõudis õigel ajal pidurit tõmmata.
Ta hakkas seadma piire ja ütlema "ei" veel enne, kui omadega täitsa läbi oli.
Kui sul ei ole aega, siis mõnikord tuleb seda vägisi võtta.
Kas pole nii?
Issand on nagu elektrijaam. - Nii on.
Kui ma panen telefonile selle telefonijuhtme külge
ja pistan selle stepslisse,
siis elekter tuleb alajaamast.
Aga seda toodetakse kas päikeseenergiast,
tuule jõul või põlevkivist.
Soomes vist ei toodeta enam põlevkivi?
Toodetakse ikka.
Kasutatakse ka vee jõudu või tuumaenergiat.
Lisaks kõigile neile on meie energiaallikaks aga Jumal ise
Tõeline jõu- ja energiaallikas on Issand.
Jeesus ütleb Johannese 7:38 nii:
"Kes usub minusse, nagu ütleb Kiri, selle ihust voolavad elava vee jõed.”
Ja eelmises salmis on öeldud: "Seisis Jeesus ja hüüdis valjusti:
Kellel on janu, see tulgu minu juurde ja joogu!"
Ta kutsub tankima, laadima ja ühendama end sellesse vooluringi.
Juba see aitab, kui pööran oma mõtted Jeesusele.
Temast voolab imelist rõõmu, rahu ja armastust pidevalt.
Tema on valgus, Temas ei ole mingit pimedust.
Ta on arm ja Ta tahab mind täita.
Ta elab minu sees ja mu sisemuses pulbitseb eluvesi.
Eluveevood pulbitsevad pidevalt ja kogu aeg.
Ma saan otsekui juua seda.
Me soomlastena oleme üpris saavutus-kesksed inimesed.
Nii tuleb meile kõigile kasuks Luuka 10:41,
kus Issand ütleb Martale järgmist:
Marta, Marta, sa muretsed ja vaevad ennast paljude asjadega..."
Võibolla on sinulgi mitmeid asju, isegi väga tõsiseid asju,
mille pärast muretsed ja oma pead vaevad.
Aga Issand on vastus kõikidele asjadele.
Olgu need siis majanduslikud raskused,
tervisealased katsumused või probleemid suhetes.
Issand on vastus.
Jumal on suurem kui kõik me katsumused ja probleemid
Selle pärast Jeesus jätkaski, öeldes Martale:
"...aga tarvis on vähe, õieti vaid üht."
See on nii imeline kirjakoht.
Jeesus ütleb, et tähtsaid asju on nii Marta kui ka sinu elus.
Mõned võivad olla väga rasked ja ahistavad,
aga tarvis on õieti vaid ühte.
Jeesus mõtleb sellega iseennast.
Ta ütles:
"Maarja on ju valinud hea osa, mida ei võeta temalt ära.”
Jeesus ütleb, et Tema on kõige tähtsam,
viidates sellega sellele,
et Maarja on valinud selle ühe ja kõige olulisema asja -
aja veetmise Jeesuse ligiolus.
Jeesus ütleb: "Võta aega, et olla koos minuga."
Maarja valis selle. Ta valis kõige tähtsama asja.
Seda osa ei võetud temalt ära.
Kui võtad aega, et olla koos Issandaga,
siis võin lubada sulle
ja me mõlemad võime tunnistada paljudest kordadest,
et kui oleme keset kiirust ja katsumusi võtnud aega, et otsida Jumalat,
siis oleme alati ka leidnud vastuseid.
Oleme alati saanud puhata ja leidnud sisemise rahu
ning kõik asjad on lahenenud varem või hiljem.
Kõik algab sellest, et tuleb aeg maha võtta ja peatuda.
Tuleb otsida Jumalat ja minna sellele allikale.
Tuleb minna jõuallikale, mis on meile kõigile avatud.
Psalm 138:3:
"Sel päeval, mil ma appi hüüdsin, vastasid sa mulle;
sa tegid mind julgeks, mu hinges on tugevus."
Apostlite teod 1:8:
"Vaid te saate väe Pühalt Vaimult, kes tuleb teie üle."
Loen veel Psalmist 68:36:
"Kardetav oled sina, Jumal, oma pühast paigast,
Iisraeli Jumal;
tema, kes annab võimu ja tugevust rahvale."
Tema annab võimu ja tugevust rahvale.
See on nii vägev,
et meil on selline energia, jõu ja hingamise allikas.
Armastuse, rõõmu ja rahu allikas.
Meil on allikate allikas, mis kunagi ei kuiva ega saa otsa.
- Aamen.
2. Timoteosele 1:7:
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Mõistlikkus tähendab ka selgust.
Võibolla su elus on vajaka jõust, armastusest ja selgusest.
Võibolla on su elus kaos ja raskused.
Aga kui Jumal sind oma Vaimuga täidab,
on sul korraga jõudu,
sa koged Tema armastust
ja su ellu tuleb mõistlikkus ning asjad selginevad.
Su meel ja su hing selginevad.
Sa koged värskendust ja kartus kaob.
Hirmud kaovad.
Issand tahab tõesti tuletada meile ja sulle meelde,
et Tema on meie allikas.
Ta on meie elu- ja jõuallikas.
"Tule minu juurde ja ära oota enam ning sa saad hingamise ja rahu.
Sa saad jõudu ja armastust."
Issand tahab olla meie allikaks.
Nagu Joy ütles - Tema on allikas, mis ei kuiva.
Kuidas ma seda siis teen?
Kus on see Jeesuse stepsel?
Kuhu ma selle juhtme pistan?
Esimene koht on muidugi Piibel.
Tema Sõna ütleb imeliselt: "Alguses oli Sõna
ja Sõna oli Jumala juures ja Sõna oli Jumal.
Seesama oli alguses Jumala juures.
Kõik on tekkinud tema läbi ja ilma temata ei ole tekkinud midagi."
Jutt käib Sõnast.
Siin on ka öeldud: "Temas oli elu."
Sõnas on elu. Sõnas on Jeesus.
"Temas oli elu, ja elu oli inimeste valgus."
Heebrealastele 4:12: "Sest Jumala sõna on elav ja tõhus..."
1. Johannese 1:1:
"Mis algusest peale on olnud, mida me oleme kuulnud,
mida me oleme oma silmaga näinud, mida me oleme vaadelnud
ja mida meie käed on katsunud - seda me kuulutame Elu Sõnast."
Siit me saame jõudu,
kui seda vaatame ja tangime neid sõnu.
Kui oleme siin koos Issandaga ja loeme ning kuulame Teda.
Kui me loeme Piiblit, siis siit tuleb meile energia.
Teiseks muidugi palve.
Kui peatume ja mõtleme Jeesusele ning vestleme Temaga.
Kui keskendume Temale ja hingame Temas.
- Siis on Püha Vaim kohal ja värskendab meid.
Nii tahamegi võtta ka selle jaoks aega, kui asume nüüd ühiselt palvetama.
Lihtsalt värskendume Tema ligiolus ja puhkame kohe tõeliselt.
Sest ma usun ja tean, et igaüks meist vajab puhkust.
Kui sa pole pikka aega puhanud,
siis järgmised viis minutit tangime Tema ligiolus.
Teeme seda koos. Aamen.
Palvetame koos sinuga
Aitäh, Taevaisa, et Sina värskendad meid.
Sa täidad meid oma armastusega.
Johannes ütles,
et me oleme õppinud tundma Jumala armastust.
Aitäh, Issand, et Sa puudutad iga väsinud hinge
ja iga koormatud inimest.
Aitäh, et saame lihtsalt puhata Sinu ligiolus Issand.
Tankida oma akut, laadida ja puhata.
Tänu, Issand!
Issand, aitäh, et võime olla nagu oksad viinapuu küljes.
Võime olla üks Sinuga.
Aitäh, Jeesus.
Nagu väikesed lapsed vaadata armastava Isa silmadesse.
Me võime vaadata Sinu peale.
Kogen vaimus,
kuidas Issand puudutab just praegu mitmeid südameid
ja annab oma rahu.
Jeesuse rahu tuleb.
Aitäh, Issand, et Sinu rahu on tõeline ja igavene.
Ma kuulutan igasse südamesse hingamist ja rahu.
Taganegu stress, rahutus, hirm ja ahastus Jeesuse nimel.
Oleksime nagu väikeses aerupaadis
keset rahulikku imelist ookeani.
Päike paistab
ja kõik on nii rahulik.
See meri on armastusemeri.
Aamen.
Täname ka kõigi palvesoovide eest, mida oleme teilt saanud.
Täname ka palvevastuste eest.
Üks meie kooli õpilane rääkis, et distantsõppe perioodi ajal,
kui tegime õpilastele video teel hommikupalvuseid,
siis üht hommikupalvust vaadates, sai ta kõhutõvest terveks.
Ta saatis toreda sõnumi, et kõht sai korda, kui dire palvetas.
Tegime seda distantsilt ja palvetame ka täna distantsilt.
Palume tervenemist igale haigele Jeesuse nimel!
Ole õnnistatud ja ära unusta puhata Issandas.
Aamen.
On nii tore, et meil on telekanal,
mis edastab iga päev ja ööpäevaringselt häid uudiseid.
Maailm on täis halbu uudiseid, aga TV7 kaudu tuleb häid uudiseid.
Rõõmusõnumeid - evangeeliumi kogu maailmale.
Löö sinagi kaasa ja toeta TV7 tööd!
Nii oled osaline heades uudistes.
Helistades 900 1770 annetad 10 eurot.
Võid kasutada ka kontonumbreid, mida näed peatselt ekraanil.
Või leia rohkem info kodulehelt: www.tv7.ee
Ole õnnistatud ja tea, et see on meie ühine ülesanne
viia evangeeliumi kogu maailma. Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7